അഹമ്മദ്‌നഗർ ജില്ല

മഹാരാഷ്ട്ര സംസ്ഥാനത്തിലെ ഏറ്റവും വലിയ ജില്ലയാണ് അഹമ്മദ്‌നഗർ ജില്ല (മറാഠി ഉച്ചാരണം: [əɦ(ə)məd̪nəɡəɾ]). ചരിത്രപ്രസിദ്ധമായ അഹമ്മദ്‌നഗർ നഗരമാണ് ജില്ലയുടെ ആസ്ഥാനം. ജില്ലയിലെ ഏറ്റവും വലിയ നഗരങ്ങൾ അഹമ്മദ്‌നഗർ, സംഗംനേർ എന്നിവയാണ്.

മധ്യകാലഘട്ടത്തിലെ (1496-1636 CE) അഹമ്മദ്‌നഗർ സുൽത്താനേറ്റിന്റെ ആസ്ഥാനമായിരുന്നു ഇത്. സായി ബാബയുമായി ബന്ധപ്പെട്ട ഷിർദി, മെഹർ ബാബയുമായി ബന്ധപ്പെട്ട മെഹറാബാദ്, ശനിദേവന്റെ പ്രശസ്തമായ ക്ഷേത്രമുള്ള ശനിശിംഗനാപൂർ, ദത്താത്രേയ പ്രഭുവിന്റെ ദേവ്ഗഡ് എന്നീ പട്ടണങ്ങൾക്ക് പേരുകേട്ടതാണ് ഈ ജില്ല. അഹമ്മദ്‌നഗർ ജില്ല നാസിക് ഡിവിഷന്റെ ഭാഗമാണ്. വടക്കുകിഴക്ക് ഔറംഗബാദ് ജില്ലയും വടക്ക് പടിഞ്ഞാറ് നാസിക് ജില്ലയും തെക്കുപടിഞ്ഞാറ് താനെ, പൂനെ ജില്ലകളും തെക്ക് സോലാപൂർ ജില്ലയും തെക്കുകിഴക്ക് ബീഡ് ജില്ലയുമാണ് അഹമ്മദ്‌നഗർ ജില്ലയുടെ അതിർത്തികൾ.

ജില്ലയുടെ മൊത്തം ഭൂമിശാസ്ത്രപരമായ വിസ്തീർണ്ണം 17048 ച.കി.മീ. ഇത് മഹാരാഷ്ട്ര സംസ്ഥാനത്തിൻ്റെ മൊത്തം വിസ്തൃതിയുടെ 5.6 ശതമാനമാണ്.https://ahmednagar.nic.in/en/about-district/district-profile/
അവലംബം

വർഗ്ഗം:മഹാരാഷ്ട്രയിലെ ജില്ലകൾ